ना जाने मेरे वीडियो गेम के कितने रिमोट ख़राब किये होंगे उसने पर फिर जब नयी ‘कॉण्ट्रा’ गेम की कैसेट लाने के पैसे दे देती थी तो सारे गीले-शिकवे दूर हो जाते थे। वैसे तो स्कूल में मेरी गर्लफ्रेंड को नकचढ़ी बोलती थी पर जब उसके बर्थडे पर बस ग्रीटिंग ले कर आया था तो वही थी जिसने अपना नया हैंडबैग दे कर कहा था ‘चलो ये दे दो मैं दूसरा ले लुंगी’। दोस्तों के साथ बाहर कॉफ़ी पीने के पैसे भी तो रोज वही देती थी। और उसके बाद भी घर वापिस आ कर मैं फ्रिज की बोतल भरने के लिए उससे लड़ता था।